ونزوئلادا 9 مارس‌دا، موخالیف‌لر کیمی حکومت طرفدارلاری دا کوچه‌ده اولا‌جاق.
دولت باشقانی نیکولاس مادورو، اؤزونو موقتی پرزیدنت اعلان ائدن میللی مجلیس‌ین باشقانی خوان گوایدونون موخالیف‌لری کوچه‌یه دعوت ائتمه‌سینه عینی شکیلده قارشی‌لیق وئردی و شنبه گونو بؤیوک گؤستری‌لر تشکیل ائده‌جک‌لرینی بیلدیریب.
کئچمیش دولت باشقانی هوگو چاوزین اؤلومونون 6نجی ایلی موناسیبتیله باشکند کاراجاس‌دا کئچیریلن تدبیرده دانیشان مادورو، آمریکا‌نین کئچمیش پرزیدنتی باراک اوبامانین 9 مارس 2015ده ونزوئلانین آمریکا اوچون میللی تهدید اولا‌راق گؤرولدوگو فرمانی ایمضالادیغینی خاطیرلاتدی.
مادورو، سؤزقونوسو حادثه "بولیوارجی ضد ایمپریالیست گون" اولا‌راق گؤردوک‌لرینی بیلدیریب و "شنبه گونو کوچه‌لرده اولاجاغیق." دئدی.
ونزوئلا‌لی قادین‌لاری ایسه 8 مارس اولوسلار آراسی قادین‌لار گونو موناسیبتیله جمعه گونو کوچه‌یه چیخماغا چاغیران مادورو، همچین‌ین همین گون اؤنملی بیانات‌لار وئرجگینی سؤیله‌دی.
دیگر طرف‌دن، 22 فوریه‌ده آیریلدیغی ونزوئلایا اوّلکی گون راحت بیر شکیلده گیرن و کاراکاس‌دا کئچیردیگی میتینگده طرفدارلاری ایله گؤروشن گوایدو ایسه بعضی سندیکا نماینده‌لری ایله بیر آرایا گلدی.
باشکند کاراکاسد‌اکی بیر تحصیل اوجاغیندا رئال‌لاشان گؤروشمه‌ده گوایدو، دولت ایشچی‌لری‌نین سندیکا‌نین "تأثیرلی بیر اعتصاب" ائدجگینی بیلدیریب.
گوایدو، اعتصابین باشلانغیج تاریخی‌نین سندیکالار طرفین‌دن چاتدیریلاجاغینی و تکلیفین ده سندیکالاردان گلدیگینی بیلدیردی.
